รัฐบาลไทย-ข่าวทำเนียบรัฐบาล-กระทรวงเกษตรฯโดยกรมตรวจบัญชีสหกรณ์ชูนโยบาย "ป้องกันป้องปรามการทุจริตและยกระดับสหกรณ์"
วันจันทร์ที่ 30 ตุลาคม 2566
กระทรวงเกษตรฯโดยกรมตรวจบัญชีสหกรณ์ชูนโยบาย "ป้องกันป้องปรามการทุจริตและยกระดับสหกรณ์"
กระทรวงเกษตรฯโดยกรมตรวจบัญชีสหกรณ์ชูนโยบาย "ป้องกันป้องปรามการทุจริตและยกระดับสหกรณ์" ผ่าน Quick win 4 โครงการเร่งด่วน
ร้อยเอกธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เป็นประธานพิธีเปิดการประชุมสัมมนาเชิงปฏิบัติการเรื่องยกระดับผู้บริหารสหกรณ์ในยุคดิจิทัล ที่จัดขึ้นระหว่างวันที่ 29 - 30 ตุลาคม 2566 โดยมีนายประยูร อินสกุล ปลัดกระทรวงเกษตรและสหกรณ์ และผู้บริหารกระทรวงเกษตรและสหกรณ์เข้าร่วม ณ โรงแรมปรินซ์พาเลซ มหานาค กรุงเทพมหานคร ซึ่งการจัดงานดังกล่าวมีวัตถุประสงค์เพื่อให้ผู้เข้าร่วมสัมมนาซึ่งประกอบด้วยผู้บริหารกรมตรวจบัญชีสหกรณ์คณะกรรมการดําเนินการของสหกรณ์จากทั่วประเทศและบุคลากรที่เกี่ยวข้องในสังกัดกรมตรวจบัญชีสหกรณ์ตระหนักถึงความสําคัญของสถานการณ์การทุจริตของสหกรณ์ในปัจจุบันการป้องกันการทุจริตในสหกรณ์และแนวทาง การบริหารสหกรณ์ในยุคดิจิทัลรวมทั้งความสําคัญของระบบการควบคุมภายในที่ดีของสหกรณ์พร้อมเสริมสร้างความรู้ความเข้าใจประโยชน์จากการใช้งานแอปพลิเคชัน Smart4M เพื่อสามารถนําไปใช้ในการบริหารจัดการสหกรณ์ให้มีประสิทธิภาพเพิ่มขึ้น
รัฐมนตรีว่าการกระทรวงเกษตรและสหกรณ์ กล่าวว่ารัฐบาลและกระทรวงเกษตรและสหกรณ์ให้ความสําคัญกับระบบสหกรณ์ที่เป็นกลไกพัฒนาเศรษฐกิจและสังคมของประเทศมีส่วนสําคัญในการรักษาเสถียรภาพของเศรษฐกิจฐานรากจึงเล็งเห็นความสําคัญในการนําเครื่องมือด้านเทคโนโลยีสารสนเทศมาใช้ในกระบวนการบริหารจัดการสหกรณ์เพื่อใช้วิเคราะห์ปัญหาจุดอ่อนจากการควบคุมภายในและให้สมาชิกสามารถตรวจสอบข้อมูลการทําธุรกรรมของตนเองและข้อมูลการดําเนินงานของสหกรณ์สร้างความโปร่งใสตรวจสอบได้ป้องกันการทุจริตซึ่งกรมตรวจบัญชีสหกรณ์ได้มีการพัฒนาแอปพลิเคชัน Smart4M มาช่วยในการบริหารข้อมูลทางการเงินได้สะดวกรวดเร็วอีกทั้งสมาชิกสามารถเข้าถึงข้อมูลต่างๆและใช้เป็นช่องทางการตรวจสอบฐานะทางการเงินของสหกรณ์และของตนเองได้ตลอดเวลานับเป็นการช่วยป้องปรามการทุจริตและลดข้อผิดพลาดที่อาจเกิดขึ้นได้จึงสนับสนุนให้สหกรณ์นําแอปพลิเคชันดังกล่าวมาสนับสนุนการดําเนินงานของสหกรณ์และให้บริการสมาชิกเพื่อให้สหกรณ์มีความเข้มแข็งอย่างยั่งยืนเป็นองค์กรที่มุ่งประโยชน์และเป็นที่พึ่งแก่สมาชิกได้อย่างแท้จริง
"การประชุมสัมมนาในครั้งนี้มีความมุ่งมั่นเพื่อส่งเสริมให้สหกรณ์มีระบบการควบคุมภายในที่ดีและเห็นประโยชน์จากการใช้แอปพลิเคชัน Smart4M ซึ่งจะส่งผลให้ผู้บริหารสหกรณ์มีสารสนเทศประกอบการตัดสินใจในการดําเนินธุรกิจลดความเสี่ยงป้องกันการทุจริตเพิ่มโอกาสในการพัฒนาสหกรณ์จะส่งผลให้สหกรณ์มีความเข้มแข็งอย่างยั่งยืนเกษตรกรกินดีอยู่ดีมีรายได้มีอาชีพที่มั่นคง" รมว.เกษตรฯกล่าว
ด้านนางสาวอัญมณี ถิรสุทธิ์ อธิบดีกรมตรวจบัญชีสหกรณ์กล่าวเพิ่มเติมว่ากรมตรวจบัญชีสหกรณ์มีความมุ่งมั่นในการสร้างความเข้มแข็งและสร้างความยั่งยืนด้านการเงินการบัญชีแก่เกษตรกรและระบบสหกรณ์โดยเสริมสร้างระบบการเงินการบัญชีที่มีเกณฑ์การตรวจสอบบัญชีตามมาตรฐานสากลเป็นที่ยอมรับและเชื่อถือได้ให้แก่สหกรณ์และกลุ่มเกษตรกรนําไปใช้ปฏิบัติสามารถใช้ข้อมูลทางการเงินในการวางแผนบริหารจัดการมีการกําหนดเกณฑ์การควบคุมภายในที่ดีมีการควบคุมและดูแลการดําเนินธุรกิจด้วยความโปร่งใสเพื่อสร้างความเชื่อมั่นให้สมาชิกสหกรณ์และกลุ่มเกษตรกรซึ่งกรมตรวจบัญชีสหกรณ์ได้มีแผนงานขับเคลื่อนการดําเนินงานตามนโยบายของกระทรวงเกษตรและสหกรณ์ในการป้องกันป้องปรามการทุจริตและยกระดับสหกรณ์" ผ่านQuick win 4 โครงการเร่งด่วนได้แก่1) จัดตั้งศูนย์ปฏิบัติการแก้ไขปัญหาการทุจริตเพื่อแก้ไขปัญหาการทุจริตในสหกรณ์และกลุ่มเกษตรกรเชิงรุกและให้คําแนะนําเกี่ยวกับระบบการควบคุมภายในที่เหมาะสม2) ตรวจประเมินการควบคุมภายในเพื่อป้องกันความเสี่ยงการทุจริตด้านดิจิทัลในสหกรณ์เป็นการป้องปรามปัญหาการทุจริตในสหกรณ์ที่อาจเกิดขึ้นจากการใช้เทคโนโลยีสารสนเทศ3) จัดตั้งศูนย์ให้คําปรึกษาด้านการเงินและการบัญชี (CAD Financial and Accounting Advisory Center) เพื่อเป็นศูนย์กลางในการให้ความรู้และให้คําปรึกษาเกี่ยวกับการเงินและบัญชีรวมทั้งความรู้ในการบริหารจัดการด้านการเงินและการบัญชีให้แก่สหกรณ์กลุ่มเกษตรกรวิสาหกิจชุมชนเกษตรกรและประชาชนทั่วไปและ4) บูรณาการสร้างความเข้มแข็งแก่สหกรณ์อย่างยั่งยืนผ่านโครงการThink & Do Togetherโดยบูรณาการความร่วมมือ 5 ฝ่ายของขบวนการสหกรณ์ร่วมกําหนดแนวทางการพัฒนาความเข้มแข็งให้สหกรณ์มุ่งเน้นให้สหกรณ์ยกระดับการควบคุมภายในให้มีระบบการควบคุมภายในที่ดี
นอกจากนี้ยังมีแผนดําเนินการขับเคลื่อนนโยบายพักชําระหนี้สมาชิกสหกรณ์ผ่านการจัดทําโครงการแก้ไขปัญหาหนี้สินและพัฒนาคุณภาพชีวิตสมาชิกสหกรณ์/กลุ่มเกษตรกรด้วยระบบสหกรณ์เพื่อให้สหกรณ์และกลุ่มเกษตรกรได้รับการพัฒนาความรู้และความสามารถในการบันทึกบัญชีที่เกี่ยวข้องกับการพักชําระหนี้และบริหารจัดการด้านการเงินการบัญชีและสินเชื่อจํานวน 1,700 แห่งรวมทั้งเตรียมขยายผลการดําเนินโครงการอันเนื่องมาจากพระราชดําริในโครงการต่างๆทั้งในด้านการพัฒนาหลักสูตรด้านการเงินและบัญชีให้สอดคล้องกับโครงการแต่ละโครงการและพัฒนาแนวทางการถ่ายทอดความรู้ผ่านการสร้างครูบัญชีอาสาการสอนบัญชีรับ - จ่ายเพื่อพัฒนาคุณภาพชีวิตในถิ่นทุรกันดารและการสอนบัญชีกิจกรรมสหกรณ์นักเรียนเพื่อสร้างวินัยทางการเงินที่ดีให้แก่ผู้รับบริการ